stanford-oval/wikipedia huggingface dataset:
Media Player Classic

| Media Player Classic |
| --- | --- |

 Media Player Classic – Home Cinema, paranneltu versio alkuperäisestä soittimesta.
Kehittäjä:  Gabest (2003–2006) Doom9-foorumi (2006–)
Kehityshistoria
Vakaa versio:  1.7.10 /  14. marraskuuta 2015
Tiedot
Ohjelmistotyyppi:  Mediasoitin
Alusta:  Windows
Lisenssi:  GNU GPL
Aiheesta muualla
sf.net/projects/guliverkli
Media Player Classic (MPC) on kompakti ilmainen vapaan ohjelmiston mediasoitin Microsoft Windowsille. Ohjelma näyttää ja tuntuu samalta kuin vanha Windows Media Player 6.4. Kuitenkin käyttöliittymän alla se on täysin erilainen sovellus, jossa on kaikki toiminnot ja ominaisuudet, joita sopii odottaa modernilta soittimelta.
Media Player Classicin loi ohjelmoija nimeltä "Gabest", mutta hän lopetti ohjelman kehityksen vuoden 2006 loppupuolella. Gabest kehitti MPC:tä alun perin suljetun lähdekoodin ohjelmana, mutta päätti myöhemmin tehdä siitä avointa. Media Player Classic on lisensoitu GNU GPL:än alle ja sillä on oma SourceForge-projekti nimeltä Guliverkli.
Gabestin lopettaessa kehityksen, kaksi uutta versiota ilmestyi. Toinen kulkee nimellä Guliverkli2  ja toinen nimellä Media Player Classic Home Cinema . Guliverkli2:ta päivittävät monta ihmistä, he tarjoavat vain bugikorjauksia. Home Cinemassa mukana myös uusia ominaisuuksia sekä kaikki Guliverkli2:ssa tarjotut bugikorjaukset. Nykyään kehityksestä vastaa Doom9-foorumilaiset.
Suuri joukko koodekkeja, lukijoita ja splittereitä on myös erikseen saatavilla Guliverkli-projektin sivulta.
Ominaisuudet

Tämä soitin tukee VCD-, SVCD- ja DVD-toistoa ilman lisäohjelmien tai -koodekkien asennusta. Media Player Classicillä on sisäänrakennetut koodekit MPEG-2-videolle tekstitystuen kanssa ja koodekit LPCM-, MP2-, AC3- ja DTS-äänelle. Se myös sisältää parannellun MPEG-splitterin, joka tukee tekstityksiä SVCD:llä ja suoraa VCD- ja SVCD-toistoa käyttäen sen VCD/SVCD/XCD-lukijaansa. 30. lokakuuta 2005 Gabest lisäsi MP4-säiliön tuen ja MPEG-4 Timed Text-tuen. AAC-dekoodaussuodatin on ollut MPC:ssä jo jonkun aikaa, tehden siitä soveltuvan MP4-säiliöisen AAC-äänen toistoon ja vaihtoehdon Winampille ja iTunesille.
DirectShow-, QuickTime- ja RealPlayer-arkkitehtuurit

Media Player Classic perustuu pääosin DirectShow-arkkitehtuuriin ja siksi automaattisesti käyttää asennettuja DirectShow-dekoodaussuodattimia. Esimerkiksi sen jälkeen kun on asentanut avoimen lähdekoodin ffdshown, nopea ja korkealuokkainen Divx-, Xvid- ja H.264-dekoodaus ja jälkikäsittely on saatavilla MPC:ssä.
DirectShown lisäksi MPC voi myös käyttää QuickTime- ja RealPlayer-arkkitehtuureja (jos ohjelmat on asennettuna) toistamaan kunkin natiiveja tiedostoja.
Matroska- ja Ogg-säiliöt

Media Player Classic tukee natiivia OGM- ja Matroska-toistoa.
TV-virittimet

MPC toistaa ja tallentaa televisiolähetyksiä jos tuettu TV-viritin on asennettuna.
GNU GPL -loukkaus

Huhtikuussa 2005, Gabest postitti uutissivullaan (Arkistoitu – Internet Archive) GPL-loukkauksesta kirjoittaen, että vaikka yrittääkin estää moisen, hän ei tiedä miten toimia rikkovaa osapuolta kohtaan. Mielenkiintoista on, että yksi lisenssiä loukkaavista sovelluksista, vx30, on Maui X-Stream:n tuote, sillä yhtiötä syytettiin aikaisemmin GNU GPL -rikkomuksesta PowerPC-emulaattori CherryOS:n tapauksessa.
Aiheesta muualla

Guliverkli - SourceForge.net:in Media Player Classicin projektisivu. Lataa MPC tästä (WinXp)
http://forum.doom9.org/showthread.php?t=101835 - Doom9-ketju viimeisistä MPC:n CVS-käännöksistä suoraan Gabestiltä
CVS snapshots by celtic_druid (US) (Arkistoitu – Internet Archive) (Mirror (FR)) (Mirror (JP))
KMPlayer:in vastaus GNU GPL-rikkomukseen
Max Payne 3

| Max Payne 3 |
| --- | --- |

Kehittäjä:  Rockstar Vancouver
Julkaisija:  Rockstar Games
Jakelija:  Take-Two Interactive
Käsikirjoittaja:  Dan Houser
Säveltäjä:  Health
Pelisarja:  Max Payne
Pelimoottori:  RAGE Euphoria
Julkaistu:  PlayStation 3, Xbox 360NA 15. toukokuuta 2012EU 18. toukokuuta 2012 Microsoft WindowsNA 29. toukokuuta 2012EU 1. kesäkuuta 2012
Lajityyppi:  kolmannen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18  ESRB: M  Virheellinen ESRB-arvo
Alusta:  Mac OS X, Microsoft Windows, PlayStation 3, Xbox 360
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Max Payne 3 on Rockstar Vancouverin kehittämä ja Rockstar Gamesin julkaisema kolmannen persoonan ammuntapeli. Peli julkaistiin Microsoft Windowsille, PlayStation 3:lle ja Xbox 360:lle. Rockstar Gamesin piti julkaista peli loppuvuodesta 2010, mutta sen julkaisu siirtyi toukokuuhun 2012. Nimensä mukaisesti peli on Max Payne -pelisarjan kolmas osa.
Kehitys

Max Paynen ulkonäkö on peräisin James McCaffreyltä, joka on pelissä myös Paynen ääninäyttelijä.
Rockstar osti oikeudet Max Payne -sarjaan Remedyltä vuonna 2002, mutta pelistä ilmoitettiin virallisesti vuonna 2009. Peliä suunniteltiin julkaistavaksi samana vuonna, mutta julkaistiin toukokuussa 2012..
Vastaanotto

Peli on saanut IGN:n arvostelussa arvosanaksi 9/10.
Ääninäyttelijät

| 0 | 1 | 2 |
| --- | --- | --- |
|  James McCaffrey  | … |  Max Payne   |
|  Julian Rebolledo  | … |  Raul Passos   |
|  Frank Rodriguez  | … |  Rodrigo Branco   |
|  Benedita Pereira  | … |  Fabiana Branco   |
|  Robert Montano  | … |  Victor Branco   |
Aiheesta muualla

Max Payne 3 MobyGamesissa (englanniksi)
Max Payne 3 Internet Movie Databasessa (englanniksi)
Max Payne 3 VGMdb-sivustolla (englanniksi)
Virallinen kotisivu (englanniksi)
Euphoria-moottoria käyttävät videopelit
Mikko Kolehmainen (metsäneuvos)

Mikko Kolehmainen (1956)
Mikko Veli Kolehmainen  (29. heinäkuuta 1906 Suonenjoki – 8. kesäkuuta 1994 Kuopio) oli suomalainen metsänhoitaja ja yritysjohtaja, joka sai metsäneuvoksen arvonimen.
Kolehmaisen vanhemmat olivat asemapäällikkö Ernst Engelbert Kolehmainen ja Hilda Markkanen ja puoliso vuodesta 1935 kansakoulunopettaja Tellervo Aune Maria Malinen. Kolehmainen tuli ylioppilaaksi Iisalmen keskikoulun jatkoluokilta 1925 ja valmistui metsänhoitajaksi Helsingin yliopistosta 1929. Hän oli Enso-Gutzeitin Saimaan piirin apulaismetsänhoitaja Savonlinnassa ja Kuopiossa 1930–1937, piirimetsänhoitaja Suojärvellä 1938–1939, jatkosodan alussa vaikeasti haavoituttuaan rautatiehallituksen puutavaratoimiston, vuodesta 1945 Valtion Polttoainetoimisto, piirimetsänhoitaja Hämeenlinnassa 1940–1941 ja Kuopiossa 1941–1943, Itä-Suomen tarkastuspiirin ylimetsänhoitaja Kuopiossa 1944–1947 ja Enso-Gutzeitin piirimetsänhoitaja Joensuussa 1947–1955, pohjoisten metsänhoitopiirien ylimetsänhoitaja 1955–1965, apulaismetsäpäällikkö 1965–1966 ja metsäpäällikkö ja johtokunnan jäsen Helsingissä 1966–1971. Kolehmaisella oli myös useita asiantuntija- ja luottamustehtäviä. Metsäneuvoksen arvonimen hän sai 1969.
Aiheesta muualla

Tuomas Möttönen: Mikko Kolehmainen Biografiasampo.
Megamind

| Megamind |
| --- | --- |

Ohjaaja:  Tom McGrath
Käsikirjoittaja:   Alan J. Schoolcraft  Brent Simons 
Tuottaja:   Lara Breay  Denise Nolan Cascino 
Säveltäjä:   Lorne Balfe  Hans Zimmer 
Leikkaaja:  Michael Andrews
Tuotantosuunnittelija:  David James
Valmistustiedot
Valmistusmaa:  Yhdysvallat
Tuotantoyhtiö:  DreamWorks Animation
Levittäjä:  Paramount Pictures UIP-Dunafilm Netflix
Ensi-ilta:   5. marraskuuta 2010  25. joulukuuta 2010 (Suomi) 
Kesto:  95 min
Alkuperäiskieli:  englanti
Budjetti:  130 000 000 USD
Tuotto:  321 885 765 USD
Seuraaja:  Megamind vs. Tuomiosyndikaatti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Megamind on vuonna 2010 3D-muodossa ilmestynyt komedia-animaatioelokuva, jonka ovat tuottaneet DreamWorks Animation ja Red Hour Productions. Elokuva julkaistiin Yhdysvalloissa 5. marraskuuta 2010. Elokuvan alkuperäisinä ääninäyttelijöinä toimivat muun muassa Will Ferrell, Tina Fey, Jonah Hill, David Cross ja Brad Pitt. Elokuvan on ohjannut Tom McGrath.
Elokuva sai ensi-iltansa Suomessa 25. joulukuuta 2010.
Juoni

Megamind on huono-onninen avaruusolento, joka singotaan vauvana turvaan kotiplaneetaltaan maahan. Lapsuus on isopäiselle Megamindille vaikeaa aikaa, sillä hän on koulukiusattu, vaikka yrittääkin kovasti olla yhtä mahtava kuin Metromies, jota kaikki ihailevat. Myös Metromiehellä on kykyjä, joita hän käyttää makeillakseen muille. Lopulta Megamind saa tarpeekseen ja rupeaa käyttämään voimiaan pahaan tarkoitukseen. Megamindista tulee superkonna, joka taistelee oikeutta puolustavaa Metromiestä vastaan.
Kaikkien kovien yhteenottojen jälkeen Megamind voittaa lopulta, kun Metromieheen osuu tappava säde. Metromies on poissa pelistä, ja Megamind nautiskelee siitä, miten saa ottaa valtaansa Metro Cityn. Lopulta se alkaa kuitenkin maistua puulta, sillä Megamind saa kaikkea, mitä haluaa. Hän tajuaa, että superkonna ei ole mitään ilman supersankaria. Megamind saa hullun päähänpiston, jonka seurauksena päättää luoda uuden, Metromiestä paremman supersankarin vastuksekseen, Titanin. Titan ei kuitenkaan haluakaan puolustaa oikeutta, koska superkonnan ura kuulostaa houkuttelevammalta. Pian Megamind tajuaa, että hän on rakastunut televisiotoimittajaan, Roxanneen, jonka hän on superroistona toimiessaan usein siepannut. Päästäkseen lähemmäs Roxannea Megamind esittää olevansa Bernard, museon nörttimäinen kuraattori, ja lopulta onnistuu saamaan Roxannen rakkauden puolelleen. Myös Titan, joka ennen oli Hal-niminen Roxannen apulainen, on iskenyt silmänsä naiseen. Hän näkee Roxannen ja Bernardin illallisella ja suuttuu valtavasti. Megamind tulee vahingossa paljastaneeksi itsensä. Roxanne jättää hänet sateeseen ja murtunut Megamind haluaa lopettaa uransa. Hänen elämällään ei ole enää tarkoitusta. Pian Titan tulee Roxannen luokse ja yrittää saada hänet rakastumaan itseensä. Roxanne ei kuitenkaan halua, ja Titan suuttuu niin, että alkaa tuhota Metro Cityä. Megamind tajuaa tilanteen ja pyytää anellen Roxannea auttamaan. Pian kaksikko saa selville, ettei Metromies olekaan kuollut. Hän ei kuitenkaan halua enää jatkaa supersankarina olemista. Megamind ja Roxanne pelastavat yhdessä Metro Cityn, ja Megamind onnistuu lopulta omana itsenään voittamaan puolelleen Roxannen rakkauden.
Suomenkieliset ääninäyttelijät

| 0 | 1 | 2 |
| --- | --- | --- |
|  Juha Varis  | … |  Megamind, Megamind Bernardina, Megamind Avaruusisänä, Minion Megamindina, sivuäänet   |
|  Petteri Summanen  | … |  Metromies, Megamind Metromiehenä   |
|  Anna-Maija Tuokko  | … |  Roxanne Ritchi   |
|  Antti L. J. Pääkkönen  | … |  Minion, Minion Avaruusäitipuolena   |
|  Tuomas Uusitalo  | … |  Hal/Titan   |
|  Jarmo Mäkinen  | … |  Megamind vankilanjohtajana, Minion vankilanjohtajana, sivuäänet   |
Muissa rooleissa: Markus Blom, Rinna Paatso, Katja Sirkiä, Juhani Rajalin, Antti Pääkkönen, Petri Hanttu, Jani Alkio, Markus Degerman, Pasi Ruohonen, Fanny Axberg, Samuel Axberg, Juho Väyrynen, Magnus Axberg, Annamari Metsävainio, Anu Ahonen, Vaula Hyry, Katri Sainio, Arttu Wiskari, Lauri Planman ja Elisa Väyrynen
Suomenkielisen dialogin on ohjannut ja kääntänyt Annamari Metsävainio.
Minea

Minea on ortodoksisessa kirkossa jumalanpalvelustekstejä sisältävä kahdentoista kirjan kokonaisuus, josta löytyvät kaikki ortodoksisen kirkkovuoden jokaisen päivän ehtoo- ja aamupalvelusten sekä liikkumattomien juhlien jumalanpalvelustekstit syyskuusta elokuuhun.
Aiheesta muualla

Wikimedia Commonsissa on kuvia tai muita tiedostoja aiheesta .
Minea / Ortodoksi.net
Minean tekstejä / Ortodoksi.net
Mikko Hyppönen

| Mikko Hyppönen |
| --- | --- |

Henkilötiedot
Syntynyt: 13. lokakuuta 1969 (ikä 54)
Kansalaisuus:   Suomi
Ammatti:  tietoturva-asiantuntija, kirjailija
Aiheesta muualla
Kotisivu
Mikko Hermanni Hyppönen (s. 13. lokakuuta 1969) on suomalainen tietoturva-asiantuntija ja tietoturvayhtiö WithSecuren tutkimusjohtaja. Hänet tunnetaan tietoturvan kansantajuistajana lukuisista julkisista esiintymisistään ympäri maailmaa.
Ura

Hyppönen asui lapsuutensa Tuusulassa ja hänen äitinsä oli töissä Valtion tietokonekeskuksessa. Hyppösen ensimmäinen julkaistu tietokoneohjelma oli Ari-veljen kanssa vuonna 1987 tehty ja seuraavana vuonna julkaistu Paha Juttu -tekstiseikkailupeli.
Hyppönen aloitti F-Securessa vuonna 1991, kun yritys toimi nimellä Data Fellows. Vuonna 2011 hän oli 61. sijalla Foreign Policy -lehden sadan merkittävimmän kansainvälisen ajattelijan listalla. Hyppönen on ollut Computer Antivirus Researcher's Organisationin jäsen vuodesta 1995 alkaen.
Hyppönen on myös ensimmäinen suomalainen, joka on pitänyt puheen TED-konferenssissa. Heinäkuussa 2011 Hyppönen piti puheen tietokoneviruksista ja lokakuussa 2013 NSA:n harjoittamasta maailmanlaajuisesta joukkovalvonnasta.
Hyppönen on koulutukseltaan datanomi ATK-instituutista. Hän on myös opiskellut tietojenkäsittelytiedettä Helsingin yliopistossa.
Hyppösen esikoiskirja Internet ilmestyi 5. lokakuuta 2021. WSOY julkaisi sen suomessa ja Wiley maailmanlaajuisesti.
Teokset

Internet.  Helsinki:  WSOY, 2021.  ISBN 978-951-0-46441-0.
Aiheesta muualla

Wikimedia Commonsissa on kuvia tai muita tiedostoja aiheesta .
Hyppösen kotisivut
Hyppösen Twitter-tili
Suomenkielisiä sitaatteja Wikisitaatit-palvelussa
Englanninkielisiä sitaatteja WikiQuote-palvelussa
Hyppösen sivusto Internet Archive -palvelussa
Malware Museum -palvelu
Minarkismi
Minarkisteja

Suuri osa minarkismista perustuu suoraan klassiseen liberalismiin, joten sen perusteokset ovat luettavaa myös minarkisteille. Muita kuuluisia minarkistisia ajattelijoita ovat:
Robert Nozick
Ayn Rand
Ludwig von Mises
Megamania Musiikki

| Megamania Musiikki |
| --- | --- |
Perustettu:  1985
Perustajat:  Peter von Bagh  Atte Blom
Tyylilajit:  rock pop
Kotimaa:   Suomi
Sijainti:  Helsinki
Infobox OKNimi-testi OK: 
Megamania Musiikki Ky on vuonna 1985 perustettu helsinkiläinen levy-yhtiö, joka perusti Megamania-, AMT-, Plutonium- ja Grand Slam -levymerkit sekä käytti Pyramid-merkkiäkin. 1980-luvun jälkeen Megamania-levymerkki on ollut Johanna Kustannuksen käytössä. Megamania Musiikki Ky on rekisteröitynä edelleen.
Megamania Musiikin historiaa

Megamania Musiikki perustettiin Johanna-levymerkillä julkaisseen Johanna Kustannuksen mentyä konkurssiin vuonna 1984. Samassa toimistossa toimi myös juuri aloittanut Pyramid Musiikki ja pian siihen muutti jo vuonna 1976 perustettu kustantaja ja levy-yhtiö Love Kustannus. Yhtiöiden luovina tuottajina toimivat Atte Blom ja Pekka Aarnio. Yhtiön lähiyhtiöitä ja läheisessä yhteistyössä toimineita ovat olleet siis muun muassa Love Kustannus Oy, Pyramid Musiikki Ky, Johanna Kustannus ja nykyinen tuotannon omistaja Universal Music Oy.
Vuoden 1989 jälkeen Megamania-levymerkillä julkaisua jatkoi Johanna Kustannus Oy. Nyttemmin myös vahvan artistipohjan Megamania-levymerkki on ollut hyötykäytössä uudempien kuten Kotiteollisuuden, Maj Karman tai Melrosen levyillä.
Artisteja

| --- | --- |
 Backsliders  Eeki Mantere  Esa Eloranta  Freud Marx Engels & Jung  Garbo  Hector  Jay & The Miracles  Juice Leskinen  Juice Leskinen Grand Slam  Jumalainen Näytelmä  Jussi Kettu :  Kauko Röyhkä  Leningrad Cowboys  Loisa  Mikko Perkoila  Noitalinna huraa!  Peer Günt  Pelle Miljoona  Pelle Miljoona & Linnunlaulu  Sleepy Sleepers  Tuomari Nurmio  Wow-Dees
Hannu Laakkonen

Hannu Laakkonen (s. 21. elokuuta 1969)  on suomalainen hevosvalmentaja. Hänen valmentamansa hevoset ovat voittaneet yli 100 lähtöä vuoden 2017 loppuun mennessä. Hän kuuluu Laakkosen liikemiessukuun. Hän on muun muassa Pohjois-Karjalan Kirjapainon hallituksen jäsen. Hänen isänsä oli liikemies Reino Laakkonen ja veljensä on pääomasijoittaja Mikko Laakkonen.
Hanjiro Shiraishi

Hanjiro Shiraishi (1842–1927) oli japanilainen taistelulajien opettaja. Häntä pidetään Shintō Musō-ryūn 24. päämiehenä (shihan).
Hanjiro Shiraishi (jap. 繁二郎白石} (1842–1927) oli japanilainen taistelulajien opettaja. Häntä pidetään Shintō Musō-ryūn 24. päämiehenä (shihan). Shiraishi aloitti Shintō Musō-ryūn harjoittelun Hirano Kichizon ja Sada Teisuken opissa. Meiji-uudistuksen jälkeen kahden eri jōjutsu-linjan edustajat, Hirano Saburo Yoshinari ja Yoshimura Hanjiro Yoshinobu, aloittivat yhteiset harjoitukset. Näihin harjoituksiin otti osaa myös Shiraishi, jolle aikanaan myönnettiin yhtenä kuudesta molempien linjojen yhteinen todistus koko oppimäärän omaksumisesta. Shiraishi oli ainut läpi koko Meiji-kauden opettanut yhdistyneen Shintō Musō-ryūn opettaja. Hanjiro Shiraishille oli myönnetty menkyo kaiden Isshin-ryū kusarigamajutsussa, jonka hän liitti osaksi Shintō Musō-ryūn harjoitusohjelmaa. Hänen dojonsa Hakatassa oli pystytetty majatalon seinän varaan, toisesta sivustaan avonaisena sillä oli mittaa 3,7 x 9,1 metriä. Shiraishi opetti oman talonsa verannalta, joka oli sopivasti dojon avonaista sivua kohti. Shiraishilla oli lukuisia oppilaita, heistä kolme ovat historian valossa tärkeitä: Kiroku Takayama, Takaji Shimizu ja Ichizō Otofuji. Shiraishin kuoltua Takayama perusti uuden dojon 1929 nimeten sen Fukuoka dojoksi.
Mojmír Božík

| Mojmír Božík> Henkilötiedot |
| --- | --- |
Syntynyt: 26. helmikuuta 1962 (ikä 62) Liptovský Mikuláš
Kansalaisuus:   Tšekkoslovakia  Slovakia
Jääkiekkoilija
Pelipaikka:  puolustaja
Maila:  oikea
Pituus:  176 cm
Paino:  84 kg
Pelaajaura
Pääsarjaura:  1980–2002
Aik. seurat:  HC Košice HC Dukla Trenčín Jokerit Hermes Mora IK Reims HK SKP Poprad HK 32 Liptovský Mikuláš Anglet
NHL-varaus:  231. varaus, 1986 Edmonton Oilers
Valmennusura
Vuodet:  1999–2001
| Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Maa:   Tšekkoslovakia> Miesten jääkiekko. |
| --- | --- | --- | --- |
|  Pronssia | Jääkiekon maailmanmestaruuskilpailut 1987 | jääkiekko |  |
|  Pronssia | Jääkiekon maailmanmestaruuskilpailut 1990 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Jääkiekon nuorten maailmanmestaruuskilpailut 1982 | jääkiekko |  |
Mojmír Božík (s.26. helmikuuta 1962 Liptovský Mikuláš, Slovakia, Tšekkoslovakia) on uransa lopettanut slovakialainen jääkiekkoilija, pelipaikaltaan puolustaja. Edmonton Oilers varasi Božíkin vuoden 1986 varaustilaisuudessa 11. kierroksella, mutta Božík ei kuitenkaan missään vaiheessa uraansa päätynyt pelaamaan NHL:ään tai ylipäätään Pohjois-Amerikkaan. Božík oli pelaajan enemmänkin varmistava puolustaja kuin kiekollinen virtuoosi. Kausi 1989–1990 Košicessa oli ainoa kerta kun Božík ylitti 20 tehopisteen rajan.
Ura > Seurajoukkueissa

Božík pelasi Tšekkoslovakian pääsarjassa HC Košicen ja HC Dukla Trenčínin riveissä vuosina 1980–1990 ennen siirtymistään Suomeen ja Jokereihin. Vuosina 1986 ja 1988 Božík voitti Tšekkoslovakian mestaruuden ja 1992 Jokereissa suomenmestaruuden.. Kahden Jokeri-kauden jälkeen Božík liittyi II divisioonassa pelanneen Kokkolan Hermeksen riveihin josta siirtyi seuraavaksi kaudeksi Ruotsin 1. divisioonan Mora IK:n riveihin. Sieltä tie vei yhden kauden jälkeen Ranskaan Reimsin joukkueeseen. Reimsissä Božík pelasi kaksi kautta ja siirtyi kaudeksi 1996–1997 Slovakian pääsarjaan SKP Popradin riveihin. Seuraavan kauden Božík aloitti kotikaupunkinsa Liptovský Mikulášin joukkueessa, mutta palasi sieltä kuuden pelatun ottelun jälkeen Ranskaan Angletin joukkueeseen.
Kaudelle 1999–2000 Božík palasi kotimaahansa Slovakiaan HC Košicen joukkueeseen. Hän toimi pelaamisensa ohella joukkueen apuvalmentajana. Božík ehti pelaamaan kaudella vain 20 ottelua ennen kuin hänet nostettiin päävalmentajaksi erotetun Jozef Lukáčin tilalle. Kaudella 2000–2001 Božík ei pelannut vaan toimi täysiaikaisesti joukkueen valmennustehtävissä. 2001 syksyllä Božík pelasi vielä yhden ottelun Košicen paidassa ennen lopettamistaan.
Ura > Maajoukkueessa

Ensimmäiset ottelunsa Tšekkoslovakian maajoukkueessa Božík pelasi jo 1979–1980 kun hänet valittiin edustamaan maataan alle 18-vuotiaiden EM-turnaukseen. Kahtena seuraavana vuonna Božík pelasi Tšekkoslovakian joukkueessa alle 20-vuotiaiden MM-turnauksissa. 1983, 1984 ja 1985 Božík pelasi harjoitusotteluita Tšekkoslovakian miesten maajoukkueessa, mutta ei mahtunut varsinaiseen MM-kisajoukkueeseen ennen kuin vuoden 1986 kisoihin. Božík oli MM-kisajoukkueessa myös 1987 ja 1990 ja edusti tämän lisäksi maataan vuoden 1987 Kanada-cupissa sekä Calgaryn olympiaturnauksessa 1988. Kevään 1990 MM-turnauksen jälkeen Božík ei enää esiintynyt maajoukkueessa.
Maajoukkueurallaan Božík voitti EM-hopeaa alle 18-vuotiaissa 1980, MM-hopeaa alle 20-vuotiaissa 1982 ja MM-pronssia 1987 ja 1990.
Hanjoki (joki Shaanxissa ja Hubeissa)

| Hanjoki |
| --- | --- |

Alkulähde:  Qinlingvuoret lähellä Hanzhongia
Laskupaikka:  Jangtse, Wuhan
Maat:   Kiina
Pituus:  1 532 km
Virtaama:  2 156 m³/s
Valuma-alue:  174 300 km²
Hanjoki (kiin.: 汉江; pinyin: Hànjiāng tai kiin.: 汉水; pinyin: Hànshuǐ) on Jangtsen pisin sivujoki. Se on 1 532 kilometriä pitkä ja yhtyy Jangtseen Wuhanin kaupungin kohdalla. Hankou, joka kuuluu nykyään Wuhaniin, sijaitsee Hanjoen pohjoispuolella, ja Hanyang sijaitsee eteläpuolella. Wuchang sijaitsee Jangtsen itäpuolella jokien liittymiskohdan kohdalla.
Hanjoki alkaa Shaanxin maakunnasta ja virtaa Hubein maakunnan halki luoteesta kaakkoon.
Han-dynastia sai nimensä Hanjoen varrella sijainneelta Hanzhongin läänitysalueelta, ja maailman suurin etninen ryhmä, han-kiinalaiset, sai nimensä Han-dynastialta.
Hannu Lajunen

Hannu Lajunen huhtikuussa 2019
Hannu Lajunen (s. 1. joulukuuta 1963 Joensuu) on suomalainen visuaalinen suunnittelija, animaattori ja muusikko. Hän on tehnyt värit ja sävyt Rieku ja Raiku -sarjakuva-albumiin Rieku ja Raiku: Tiputarhan kuvakirja sekä Me Rieku ja Raiku. Lajunen on myös Kelpo Pojat-, Eläkeläiset- ja Kumikameli-yhtyeiden rumpali.